สวัสดีค่ะวันนี้นัดหนูไปวางแผนครอบครัวและตรวจหลังคลอด แต่พอไปถึงไม่ได้ตรวจภายในให้เพราะน้ำคาวยังไม่หมดมาๆหายๆมีเลือดออกนิดหน่อยเลยไม่ตรวจให้ ให้ไปฝังยาคุมเลยและไม่ได้นัดไปตรวจอีก อยากทราบว่าจะมีเพศสัมพันธ์ได้ตอนไหนค่ะ
สวัสดีค่ะ โดยปกติหลังคลอด 3-5 วัน น้ำคาวปลาจะเป็นสีแดงแบบเลือด หลังจากนั้นจะค่อยๆ จางลงจนเป็นสีชมพูและเหลืองใส และปริมาณจะค่อยๆ ลดลงจนหายไปที่ 3-4 สัปดาห์ แต่บางรายอาจใช้เวลาถึง 6 สัปดาห์ได้และโดยปกติ หากน้ำคาวปลายังไม่หมด โดยส่วนใหญ่จะยังไม่แนะนำให้มีเพศสัมพันธ์ เพราะอาจเสี่ยงต่อการติดเชื้อในมดลูกได้ ดังนั้น แนะนำควรรอให้น้ำคาวปลาหมดเสียก่อน หรือหากผ่านไปมากกว่า 6 สัปดาห์แล้ว ก็จะสามารถมีเพศสัมพันธ์ได้ค่ะส่วนการฝังยาคุมกำเนิดนั้น ยาฝังก็จะสามารถออกฤทธิ์ในการป้องกันการตั้งครรภ์ได้ทันที ซึ่งหากหลังจากที่น้ำคาวปลาหมดแล้ว ก็สามารถที่จะมีเพศสัมพันธ์ได้ โดยโอกาสที่จะตั้งครรภ์นั้นจะมีน้อยอย่างยิ่งค่ะ